Diari Oficial de la Generalitat Valenciana


Sumari del DOGV 9873, del 18-06-2024 (2024/5596)

RESOLUCIÓ de 28 de maig de 2024, de la presidència del Consorci Hospital General Universitari de València (CHGUV), per la qual es resol la convocatòria de tècnic o tècnica especialistes d'anatomia patològica (CM/36/22), corresponent al concurs de mèrits convocat mitjançant Resolució de 14 de desembre de 2022, en execució de la Llei 20/2021 de 28 de desembre, de mesures urgents per a la reducció de la temporalitat en l'ocupació pública (DOGV número 9495 de 22.12.2022).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9873

Data del DOGV
:   18-06-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/5596


Data del document
:   28-05-2024

Organisme emissor
:   Consorcio Hospital General Universitario de València

Tipus de document
:   Resolució

Anàlisi jurídica

 Descriptors 

:   * Consorci Hospital General Universitari de València
    * Consorcio Hospital General Universitario de València

RESOLUCIÓ de 28 de maig de 2024, de la presidència del Consorci Hospital General Universitari de València (CHGUV), per la qual es resol la convocatòria de tècnic o tècnica especialistes d'anatomia patològica (CM/36/22), corresponent al concurs de mèrits convocat mitjançant Resolució de 14 de desembre de 2022, en execució de la Llei 20/2021 de 28 de desembre, de mesures urgents per a la reducció de la temporalitat en l'ocupació pública (DOGV número 9495 de 22.12.2022). [2024/5596]  
  
Per Resolució de data 14 de desembre de 2022 de la presidència del Consorci Hospital General Universitari de València (CHGUV), es van aprovar les convocatòries dels processos selectius d'estabilització mitjançant concurs de mèrits per a cobrir les places previstes en els annexos I i III de la Resolució de 25 de maig de 2022 del CHGUV per la qual s'aprova l'oferta pública d'ocupació (OPO) de l'any 2022 i s'adapten les ofertes públiques d'ocupació del Consorci aprovades i pendents de convocatòria, en execució de la Llei 20/2021, de 28 de desembre.   
D'acord amb el que es preveu en l'apartat 13 de les bases generals aprovades mitjançant Resolució del CHGUV de 18 de juny de 2021 (DOGV número 9127 de 14.07.2021), i de conformitat amb la proposta realitzada per la corresponent comissió de selecció, i atés que consten degudament acreditats els requisits exigibles en els apartats 1 i 2 de la Base General 9, procedix realitzar el nomenament de la persona que ha superat el procés selectiu.  
En exercici de les competències delegades per l'Acord del Consell de Govern i del president del Consell, de 10 de maig de 2022, (DOGV número 9354 de 3 de juny de 2022) pel qual es deleguen atribucions en matèria de personal, de contractació administrativa i gestió econòmica en diversos òrgans del CHGUV, esta Presidència del CHGUV resol:  
  
1. Nomenar la persona identificada en l'annex, empleada pública del Sistema Valencià de Salut, subjecta a règim jurídic laboral amb caràcter fix del Consorci HGUV (artícle 16.2.d de la Llei 10/2014, de 20 de desembre, de Salut de la Comunitat Valenciana), en la categoria professional de «tècnic o tècnica especialista d'anatomia patològica».  
2. La persona interessada disposarà d'un termini d'un mes a comptar des de l'endemà de la publicació d'esta resolució per a formalitzar el contracte de treball i la corresponent presa de possessió.  
3. La plaça que mitjançant la present resolució s'adjudica, tenen la consideració de plaça del CHGUV/Departament de Salut València-Hospital General, d'acord amb el que es preveu en el Conveni Col·lectiu del Consorci HGUV, i en la base 14a de les esmentades bases generals.  
  
4. La persona nomenada que manté una relació laboral de caràcter temporal amb el Consorci HGUV, cessarà en la mateixa amb efectes del dia anterior a la presa de possessió com a personal laboral fix.  
5. Per la Direcció de Recursos Humans es formalitzarà el contracte de treball i es realitzaran els actes administratius pertinents per a l'eficàcia material d'esta resolució.  
6. L'autorització d'excedència voluntària per prestació de servicis amb caràcter temporal en altres entitats en règim de dret públic requerirà, conforme establix l'article 25.3.b.6) del Conveni Col·lectiu, un mínim d'un any d'antiguitat com a personal del CHGUV, ininterromput i immediatament anterior a la sol·licitud d'excedència.  
  
Contra esta resolució, que posa fi a la via administrativa, les persones interessades podran interposar demanda en el termini de dos mesos a comptar des de l'endemà de la seua publicació en el Diari Oficial de la Generalitat Valenciana (DOGV) davant el Jutjat social, d'acord amb el que s'establix en l'article 69 de la Llei 36/2011, de 10 d'octubre, reguladora de la jurisdicció social, en la redacció donada per la Disposició Final 3a de la Llei 39/2015, d'1 d'octubre del procediment administratiu comú de les administracions públiques. Tot això sense perjuí que les persones interessades puguen exercitar, si és el cas, qualsevol altra acció que estimen procedent.  
  
València, 28 de maig de 2024.- El president del CHGUV i conseller de Sanitat: Marciano Gómez Gómez.  
ANNEX / ANEXO  
Resolució 28 de maig de 2024 /Resolución 28 de mayo de 2024  
  
Categoria professional: Tècnic o tècnica especialista en anatomia patològica   
Categoría profesional: Técnico o técnica especialista en anatomía patológica  
  
CONVOCATÒRIA/  
CONVOCATORIA ESPECIALITAT/ESPECIALIDAD COGNOMS I NOM /   
APELLIDOS Y NOMBRE DNI  
CM/36/22 Tècnic o tècnica especialista en anatomia patològica  
Técnico o técnica en anatomía patológica Casaban Cosín, Mª Amelia \*\*\*7256\*\*